Ajkavano (Simferopola distrikto)

Ajkavano (ruse Айкаван, ukraine Айкаван, krime-tatare Aykavan) estas loĝloketo en la Trudova komunumo de la Simferopola distrikto (Aŭtonoma Respubliko Krimeo). Laŭ la censo de la jaro 2001 en la vilaĝo loĝis 123 homoj. La loĝloketo aperis komence de la 1990-aj jaroj kiel loko de amasa loĝado de armenoj, revenintaj en Krimeon post la deporto de la krimeaj armenoj (kiu okazis en la jaro 1944). La loĝloketo situas tre proksime al Simferopolo (fakte ĝi estas ĝia nord-orienta antaŭurbo) ĉirkaŭ kilometron for de la aŭtoŝoseo Simferopolo-Teodozio. Forme kaj aspekte ĝi tre similas ordinaran somerdoman terenon. Krom Simferopolon mem Ajkavano najbaras ankoraŭ du «naciajn» vilaĝetojn: Anajurton okcidente kaj Akropolon oriente. La nomo de la loĝloketo havas armenan devenon (arm. Հայկավան) kaj signifas laŭvorte «la loko de Hajko» (kiu estas la mita prapatro de la armena popolo). Referencoj Ligiloj Oficialaj informoj pri Ajkavano en la paĝaro de la ukrainia parlamento (ukraine). Alirita 2013-10-08 .